59.		Žaloba na vydanie bezdôvodného obohatenia
			(§ 222 ZP, § 23 CSP)
Okresný súd
Ružomberok
Žalobca: 	ABC, s.r.o. Ružová ul. č. 10, 010 01 Žilina, IČO: 12345678, 
		zastúpená Ing. Vladimírom Milučkým
Žalovaný: 	Ján Hladký, Stodolova ul. č. 2, 010 01 Žilina
Vec:	Žaloba o vydanie bezdôvodného obohatenia
I.
Žalovanému bola pri výplate za mesiac august 2022 omylom vyplatená naviac suma 200 eur, čo náš zamestnanec oddelenia miezd zisti pri kontrole v septembri 2022, o čom následne upozornil i samotného obžalovaného.
Dôkaz:
–	Fotokópia výplatnej listiny a vyúčtovania mzdy žalovanému za mesiac august 2022
–	Výsluch účastníkov i Kamila Veľkého, zamestnanca oddelenia miezd 
II.
Listom z 30. 9. 2022 sme žalovaného upozornili, aby sumu uvedenú v bode I. žalobcovi vrátil najneskôr do konca októbra 2022, lebo v opačnom prípade si ju bude uplatňovať súdnou cestou.
Dôkaz:
–	Rovnopis listu z 30. 9. 2022
III.
Žalovaný na žiadosť žalobcu o vrátenie sumy 200 eur vôbec nereagoval a pri osobnom stretnutí s naším zamestnancom oddelenia miezd sa odmietol vecou zaoberať. 
Preto žiadame, aby súd po vykonanom dokazovaní vydal tento
rozsudok
Žalovaný je povinný zaplatiť žalobcovi sumu 200 eur a trovy konania, to všetko v lehote 3 dní od právoplatnosti rozsudku.
V Žiline 15. 11. 2022	podpis žalobcu
Poznámka
Bezdôvodným obohatením v zmysle ustanovenia § 222 Zákonníka práce sú aj neprávom vyplatené čiastky na mzdách (platoch), keď k ich výplate došlo spravidla omylom mzdovej učtárne alebo z neznalosti mzdového predpisu a pod. Je potrebné povedať, že môže ísť o neprávom vyplatené peňažné sumy akéhokoľvek druhu, teda nielen z titulu mzdy.
Pokiaľ je zamestnancovi poskytnutá záloha na mzdu a tá potom nie je krytá ďalšou vykonanou prácou (napr. v dôsledku absencie, skončenia pracovného pomeru, choroby a pod.), nemôže ísť o dobromyseľnosť zamestnanca pri prijímaní tohto preddavku, lebo zamestnanec si musel byť vedomý toho, že ide len o zálohu, ktorá až neskôr bude vyúčtovaná.
V praxi sa niekedy nesprávne považuje za bezdôvodné obohatenie i náhrada mzdy vyplatená za dovolenku, na ktorú zamestnancovi nevznikol (alebo stratil) nárok. V tomto prípade však ide o nárok podľa § 117 Zákonníka práce.